  Виталий Пронин Туннэ Ижысь Киров паркын тыл шоуэн, яркыт феерверкен но задор крезьгурен усьтӥськизы спортэз яратӥсьёс пӧлын нырысетӥосыз шудонъёс.Люкаськем калыкез шулдыртӥзы Брангуртысь песянайёс, «Айкай» театр, «Эктоника». Шудонъёсы пыриськисьёс но парке огшоры лыктэмъёс пӧлын спонсоръёс кузьымъёс люкылӥзы. Адямиос кие вуизы велосипедъёс, айфонъёс, вуын уян костюмъёс, футболкаос, Сочие 2 муртлы путёвка но трос мукетыз.Удмуртие кужымзэс мертаны вуизы Россилэн пӧртэм сэрегъёсысьтыз 2 сюрс пала спортсменъёс. Нырысети вожвылъяськонъёс туннэ ик кутскизы ини. Огъя верано ке, спортэз яратӥсьёс 7 амалъя - куасэн бызьылон, биатлон, конькиен нискылан, тол триатлон, кёрлинг, сноуборд но гурезьысь куасэн - ӵошатско.Шудонъёс пӧртэм интыосын ортчо: Демидов нимо спорт комплексын, Г. Кулакова нимо куасэн бызьылонъя комплексын, Чекерилын, Нечкиноын, Киров нимо паркын, Купол, «ЦАС Удмуртия» стадионъёсын.3 нунал куспын 259 комплект медаль шудытӥськоз. Ужрадэз ортчытӥсьёс ваньзэ Удмуртиын улӥсьёс ӵошатсконъёсты учкыны ӧтё.Ангелина Снигирёва Туспуктӥз автор Суред: ИА  "Удмуртия"  